Ehdotus NEUVOSTON PÄÄTÖS kansainvälisen oliivineuvoston jäsenneuvostossa esitettävästä Euroopan unionin kannasta, joka koskee oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolon jatkamista /* COM/2014/0438 final - 2014/0203 (NLE) */





PERUSTELUT 1. EHDOTUKSEN TAUSTA Oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolo päättyy 31. joulukuuta 2014, ellei kansainvälisen oliivineuvoston (IOC) jäsenneuvosto päätä pidentää sitä sopimuksen 47 artiklan 1 kohdan ja 47 artiklan 2 kohdan määräysten mukaisesti. Tämä oliiviöljyä ja syötäväksi tarkoitettuja oliiveja koskeva vuoden 2005 kansainvälinen sopimus edistää kansainvälistä yhteistyötä ja kyseisten tuotteiden markkinoiden kehittämistä ja vakautta. Lisäksi se myötävaikuttaa unionin tavoitteiden saavuttamiseen kauppa- ja maatalouspolitiikan alalla. EU:n neuvosto antoi syyskuussa 2013 komissiolle neuvotteluvaltuutuksen, jolla komissio valtuutettiin aloittamaan EU:n puolesta neuvottelut uuden oliiviöljyä ja syötäväksi tarkoitettuja oliiveja koskevan kansainvälisen sopimuksen tekemiseksi (COM(2013)646 final, 19. syyskuuta 2013). Sopimuksen uudistamista koskevat neuvottelut ovat käynnissä. Neuvottelujen eteneminen huomioon ottaen on selvää, ettei niitä saada päätökseen ennakoidussa aikataulussa ennen joulukuun 2014 loppua, jolloin nykyisen sopimuksen voimassaolo päättyy. Uuteen sopimukseen sisältyy Euroopan unionin rahoitusosuus IOC:n talousarvioihin. Osuus kuuluu EU:n talousarvion alamomenttiin 05 06 01 (Kansainväliset maataloussopimukset). 2. EHDOTUS Edellä oleva huomioon ottaen komissio ehdottaa, että neuvosto valtuuttaa SEUT-sopimuksen 43 artiklan 2 kohdan ja 218 artiklan 9 kohdan mukaisesti komission pyytämään IOC:n jäsenneuvostolta nykyisen sopimuksen voimassaolon jatkamista yhdellä vuodella ja äänestämään voimassaolon jatkamisen puolesta, jos asia otetaan IOC:n jäsenneuvoston esityslistalle. 2014/0203 (NLE) Ehdotus NEUVOSTON PÄÄTÖS kansainvälisen oliivineuvoston jäsenneuvostossa esitettävästä Euroopan unionin kannasta, joka koskee oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolon jatkamista EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen[1], jäljempänä ’sopimus’, voimassaolo päättyy 31 päivänä joulukuuta 2014, ellei kansainvälisen oliivineuvoston (IOC) jäsenneuvosto päätä sopimuksen 47 artiklan1 kohdan ja 47 artiklan 2 kohdan määräysten mukaisesti pidentää sen voimassaoloa kahden vuoden jaksoissa enintään kaksi kertaa. (2) Neuvosto on 19 päivänä syyskuuta 2013 antanut komissiolle valtuutuksen käynnistää unionin puolesta neuvottelut uuden oliiviöljyä ja syötäväksi tarkoitettuja oliiveja koskevan kansainvälisen sopimuksen tekemiseksi. Neuvotteluohjeissa tarkennetaan, että neuvottelujen alkuvaiheen aikana komissio voi esittää asiaankuuluvia kannanottoja neuvotteluohjeisiin sisältymättömistä näkökohdista[2]. (3) Uutta sopimusta käsittelevät keskustelut ovat käynnissä kansainvälisessä oliivineuvostossa. Neuvottelujen eteneminen huomioon ottaen on varmaa, ettei sopimusta voida tehdä ennakoituun päivämäärään eli 31 päivään joulukuuta 2014 mennessä. Näin ollen olisi unionin edun mukaista varmistaa nykyisen sopimuksen voimassaolon jatkaminen. (4) Nykyisen sopimuksen voimassaolon jatkaminen ja uuden sopimuksen tekeminen ovat erillisiä menettelyitä. Sen vuoksi on syytä antaa kansainvälisessä oliivineuvostossa unionia edustavalle komissiolle valtuudet pyytää IOC:n jäsenneuvostolta nykyisen sopimuksen voimassaolon jatkamista yhdellä vuodella ja äänestämään voimassaolon jatkamisen puolesta, jos asia otetaan IOC:n jäsenneuvoston esityslistalle, ON HYVÄKSYNYT TÄMÄN PÄÄTÖKSEN: Ainoa artikla Kansainvälisen oliivineuvoston jäsenneuvostossa esitettävänä Euroopan unionin kantana on pyytää, että nykyisen sopimuksen voimassaoloa jatketaan vuodella, ja äänestää oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen jatkamisen puolesta, jos jatkamista ehdotetaan jäsenneuvostossa. Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja RAHOITUSSELVITYS || FicheFin/14/ MK/dz/454600 6.221.2014.3 || PÄIVÄYS: 01.04.2014 1. || BUDJETTIKOHTA: 05 06 01 - Kansainväliset maataloussopimukset || MÄÄRÄRAHAT: 2014 6 696 000 € 2. || TOIMENPITEEN NIMI: Ehdotus: neuvoston päätös kansainvälisen oliivineuvoston jäsenneuvostossa esitettävästä Euroopan unionin kannasta, joka koskee oliiviöljyä ja syötäväksi tarkoitettuja oliiveja koskevan vuoden 2005 kansainvälisen sopimuksen voimassaolon jatkamista 3. || OIKEUSPERUSTA: Euroopan unionin toiminnasta tehdyn sopimuksen 207 ja 218 artikla. 4. || TOIMENPITEEN TAVOITTEET: Nykyisen sopimuksen voimassaolon jatkaminen vuodella. 5. || VAIKUTUKSET TALOUSARVIOON || 12 KUUKAUDEN AJANJAKSO (milj. euroa) || KULUVA VARAINHOITOVUOSI 2013 (milj. euroa) || SEURAAVA VARAINHOITOVUOSI 2014 (milj. euroa) 5.0 || MENOT - EU:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ || || || 5.1 || TULOT - EU:N OMAT VARAT (MAKSUT/TULLIT) - KANSALLISELLA TASOLLA || || || || || 2015 || 2016 || 2017 || 2018 5.0.1 || MENOARVIO || 3,8 || || || 5.1.1 || TULOARVIO || || || || 5.2 || LASKUTAPA -------- 6.0 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA || KYLLÄ 6.1 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA || - 6.2 || LISÄTALOUSARVION TARVE || - 6.3 || MYÖHEMPIIN TALOUSARVIOIHIN OTETTAVAT MÄÄRÄRAHAT || KYLLÄ HUOMAUTUKSIA: Toimenpiteellä jatketaan vuodella kansainvälistä oliivineuvostoa (IOC) koskevan nykyisen sopimuksen voimassaoloa, joka päättyy 31. joulukuuta 2014. IOC:n talousarviota vuodeksi 2015 ei vielä ole hyväksytty. Koska tämän sopimuksen jatkamiseen liittyy poikkeuksellisia olosuhteita, IOC:n talousarvioon myönnettävänä EU:n rahoitusosuuden määräksi arvioidaan 3,8 miljoonaa euroa. Tästä budjettikohdasta osarahoitetaan useita kansainvälisiä organisaatioita. Kun IOC:n uusi sopimus hyväksytään, EU:n tuleva rahoitusosuus IOC;n talousarviota voi olla suurempi kuin sopimuksen jatkamisen yhteydessä. Budjettikohdan kokonaissumma voi siis yltää vuosien 2014–2020 rahoitussuunnitelmassa esitettyyn summaan. [1] EUVL 302, 19.11.2005, s. 47. [2] COM(2013) 646 final, 19.9.2013.